kardosdrur/scandi-wiki huggingface dataset:
Frets on Fire

Frets on Fire er et finsk musik-spil der ligner Guitar Hero. Det specielle ved spillet er, man selv kan lave sange til det, eller hente sange andre har lavet.

Frets on Fire er udviklet af Unreal Voodoo. Frets on Fire er kodet i programmeringsproget Python  Spillet går ud på at ramme nogle rullende noder, så spilleren får en følelse af, at han/hun spiller guitar-delen af sangen. Med Frets on Fire er det meningen at man står med tastaturet i hånden og bruger det som en guitar. Dog kan guitar-controlleren fra Guitar Hero serien også bruges.

Frets on Fire er gratis, og kan downloades fra spillets hjemmeside .

Mods 
Det bedste ved Frets on Fire er muligheden for at man kan udvide spillet med "Mods", som  andre brugere har lavet. MFH-ALARIAN MOD bliver kaldt den bedste Mod til Frets on Fire. Denne mod indeholder et Rockband, Guitar Hero 1, Guitar Hero 2 og Guitar Hero 3 tema. Den understøtter både Guitar Heroes og Rockbands forskellige filformater.

Ekstern henvisning 

Specifike Frets On Fire Community's:
Dansk FoF 
Italiensk FoF 
Fransk FoF 
Portugisisk FoF 
Polsk FoF 
Spansk FoF 
Internationalt FoF

Referencer 

Computerspil fra 2006
Linux-spil
Windows-spil
Naples (Florida)

Naples er en amerikansk by og administrativt centrum i det amerikanske county Collier County, i staten Florida. I 2004 havde byen et indbyggertal på .

Ekstern henvisning 
 Naples hjemmeside (engelsk)

Byer i Florida
Pensacola (Florida)

Pensacola er en amerikansk by og administrativt centrum for det amerikanske county Escambia County, i staten Florida. I 2004 havde byen et indbyggertal på .

Kendte fra Pensacola 
Roy Jones, Jr.

Daniel James Jr.

Ekstern henvisning 

Pensacolas hjemmeside (engelsk)

Byer i Florida
Gainesville (Florida)

Gainesville er en amerikansk by og administrativt centrum for det amerikanske county Alachua County, i staten Florida. I 2004 havde byen et indbyggertal på .

Byen er bedst kendt som hjemmet af University of Florida og dets fodboldhold, the "Florida Gators".

Ekstern henvisning 
 Gainesvilles hjemmeside (engelsk) 

Byer i Florida
Aken (Elben)

Aken (Elbe) er en by med knap 9.000 indbyggere i i Landkreis Anhalt-Bitterfeld i den tyske delstat Sachsen-Anhalt

Geografi 
Aken ligger på sydbredden af floden Elben, ca. 8 km vest for Dessau-Roßlau i det udstrakte lavlandsområde i biosfærereservatet Mittelelbe. Omkring 15 km vest for Aken har floden Saale sit udløb i Elben.
Øst for flodhavnen ændrer floden retning fra øst-vest, til nordvestlig retning.

Bydele og landsbyer 
Kleinzerbst, Kühren, Lorf, Mennewitz, Obselau og Susigke er bydele og landsbyer i kommunen.

Eksterne henvisninger 

 Aken-Regional
 Website for Hafenbetrieb Aken GmbH

Byer langs Elben
Bradenton (Florida)

Bradenton er en amerikansk by og admistrativt centrum i det amerikanske county Manatee County, i staten Florida. I 2006 havde byen et indbyggertal på .

Ekstern henvisning 
 Bradentons hjemmeside (engelsk)

Byer i Florida
Portalen, Greve Teater- og Musikhus

Portalen, Greve Teater- & Musikhus er et musik- og teaterhus i Hundige i Greve Kommune.

Portalen har fire forskellige scener og byder årligt på mere end 200 arrangementer med alt indenfor koncerter, shows, teaterforestillinger og stand-up, samt biograffremvisninger og galleriudstillinger.

Eksterne links
 Portalen, Greve Teater- og Musikhus

Spillesteder i Danmark
Koncertsale i Danmark
Greve Strand
Svenske navnedage

Dette er en liste over Sveriges navnedage sorteret efter dato. Listens navne er skrevet på den svenske stavemåde. Dog er listens særlige dage (f.eks. Nytårsdag og Kyndelmisse) oversat til dansk.
 
De svenske navnedage bruges i dagligdagen, og der lægges derfor vægt på, at listen er nutidig. Det betyder, at den historisk set findes i flere udgaver – før 1901, 1901-1985, 1986-1992, 1993-2000 og 2001-. Dette er værd at huske, når man læser svensk litteratur, hvor navnedage omtales i teksten. Den nuværende liste er sammensat af Det svenske Akademi og påregnes at kunne have en levetid på 15 år.

Denne svenske artikel behandler alle relevante navne alfabetisk og fordelt på de forskellige udgaver af listen over navnedage.

Alle årets navnedage i Sverige 

 Svensk originalside

Traditioner
Okeechobee

Okeechobee er en amerikansk by og administrativt centrum for det amerikanske county Okeechobee County i staten Florida. I 2004 havde byen et indbyggertal på .

Ekstern henvisning 
 Okeechobees hjemmeside 

Byer i Florida
Dansk Aktionærforening

Dansk Aktionærforening er en dansk forbrugerpolitisk interesseorganisation, der arbejder for at støtte medlemmerne i deres egenskab af aktionærer, investorer og pensionsopsparere samt forbedre deres vilkår.

Foreningen ledes af et repræsentantskab, en bestyrelse og en direktion. Den er stiftet i 1984 og har til huse på Gammel Kongevej i København.

Dansk Aktionærforening har en ungdomsorganisation, Unge Aktionærer.

Direktører 
 1988-1995 Asger Bojesen (Formand 1985-1988)
 1995-2007 Claus Silfverberg
 2007-2008 Linda Overgaard
 2008-2012 Charlotte Lindholm
 2012-2016 Jens Møller Nielsen
 2016-2018 Leonhardt Pihl
 2018 og nu Mikael Bak

Referencer

Eksterne henvisninger 
 Dansk Aktionærforening

Aktionærforening
Indre By (København)
Etableret i 1984
Investering
Værdipapirhandel
Altjeßnitz

Altjeßnitz er en kommune i Landkreis Anhalt-Bitterfeld i den sydøstlige del af den tyske delstat Sachsen-Anhalt.

Geografi 
Altjeßnitz ligger ved floden Mulde ca. 10 km nord for Bitterfeld-Wolfen og 20 km syd for Dessau-Roßlau.

Labyrinten 
Altjeßnitz er især kendt for den store labyrinthave i barokstil.
Den ligger i parken til det tidligere Altjeßnit Slot, der blev opført i 1699, men nedrevet i 1975 efter at have ligget hen siden en brand i 1940erne, hvor det meste blev ødelagt.
  
Den blev anlagt i midten af det 18. århundrede på foranledning af Leopold Nicolas Freiherr von Ende , med et areal på 2.600 m² og er dermed den største bevarede hæklabyrint i Tyskland. Trods små ændringer har den bevaret sin oprindelige karakter og består af 2 meter høje bøgehække. Der er indgang og udgang samme sted ved en statue af den romerske gudinde for landbrug Ceres; i centrum er der et udsigtstårn, så man kan få et overblik. Det oprindelige udkast til labyrinten stammer fra en landpræst fra Thüringen, Johann Peschel.

Den korteste vej til centrum er omkring 400 m, men der er omkring 250 forskellige muligheder for at nå målet, og samlet er alle stierne 1230 m. Labyrinten er fredet og blev restaureret i 2005 .

Eksterne henvisninger 

 Gemeinde & Irrgarten Altjeßnitz
Claes Kastholm Hansen

Claes Kastholm Hansen (født 18. december 1942 i Køge, død 6. februar 2016) var cand.phil., forfatter, skribent og samfundsdebattør.

Claes Kastholm Hansen blev uddannet i forsikring og reklame i 1966 og supplerede med en kandidatuddannelse i nordisk litteratur i 1975. Han var kandidatstipendiat ved Københavns Universitet 1976-1979. Senere samme år blev han ansat som litteratur- og tv-anmelder ved Politiken, hvor han var frem til 1983. Fra 1984-1988 var han filmkonsulent hos Det Danske Filminstitut og fra 1990 journalist og lederskribent ved Politiken. Allerede i 1992 skiftede han til TV 2, hvor han frem til 1994 var redaktør for programmet Bogcafé. I 1995 blev han redaktionschef på Ekstra Bladet og var chefredaktør samme sted fra 1997-1999 bl.a. med ansvar for kulturstoffet. Her blev han fyret fra efter en voldsom brandert på redaktionen . Fra 2000 og frem til sin død var han kommentator i Berlingske Tidende, hvor han sammen med bl.a. Egon Balsby og Farshad Kholgi skrev klummen Groft sagt. Kastholm har desuden været medlem af Kunstrådet og formand for rådets litteraturudvalg, ligesom han var medlem af det kulturministerielle udvalg, der udarbejdede Kulturkanonen. I 2004 var han med til at stifte den borgerligt-liberale tænketank CEPOS.

Bibliografi 
 Den kontrollerede virkelighed: Virkelighedsproblemet i den litterære kritik og den nye danske roman i perioden 1830-1840 (1976)
 Den bedste verden, eller, Candide vender hjem: Et romaneventyr (1984)
 Vanvid og velstand (1999)
 En kvindes historie (2000)
 Opgør – succes – svindel – krise i PFA (2005)

Referencer 

Chefredaktører fra Danmark
Debattører fra Danmark
Faglitterære forfattere fra Danmark
Journalister ved Politiken
Litteraturkritikere fra Danmark
Journalister ved Berlingske
Personer i Kraks Blå Bog (afdøde)
Personer fra Køge
Dansksprogede forfattere fra Danmark
Josephine Fröhlich

Josephine "Pipi" Fröhlich (12. december 1803 i Wien – 7. maj 1878 i Wien) var en østrigsk operasanger (sopran).

Fröhlich studerede i årene 1819-21 sang ved Gesellschaft der Musikfreunde i Wien hos Anna Frölich (1793-1880), der også var hendes storesøster. Hun debuterede i Mozarts opera Die Entführung aus dem Serail i 1821. Herefter turnerede hun nogle år bl.a. i Skandinavien, hvor hun må have gjort lykke, eftersom hun i Danmark blev udnævnt til kongelig kammersanger af Frederik VI Efter engagementer i Prag i 1826 og i Milano i 1830 slog hun sig permanent ned i Wien, hvor hun blev privatlærer i sang.

Josefine Fröhlich havde yderligere to storesøstre, altsangeren Barbara Franziska Fröhlich (1797-1879) og pianisten Katharina Fröhlich (1800-1879). De fire søstres hjem var et af de kendteste centre for musikalsk aktivitet i Wien. Franz Schubert var en god ven af huset samt en hyppig gæst ved musikalske sammenkomster, hvor han ofte akkompagnerede sine egne sangkompositioner eller improviserede på klaveret. På Annas opfordring skrev han nogle sange for damekor til Anna, Josefine samt Annas elever. Schubert skrev solostemmen i to af sine større kompositioner til Josefines stemme. Digteren Franz Grillparzer, der også hørte til blandt husets venner, skrev teksterne dertil. De to værker er Zögernd leise D 921 (1827) og kantaten Mirjams Siegesgesang D 942 (1828).

Eksterne henvisninger 
The Grove Concise Dictionary of Music (engelsk)

Litteratur 
 Jones, G. Gaynor: "Fröhlich" i The New Grove Dictionary of Music and Musicians. 1980

Operasangere
Sangere fra Østrig
Kongelige kammersangere
Personer fra Wien
Østrigere i 1800-tallet
Sopraner
Hagenbeck Tierpark

Hagenbeck Tierpark er en zoo der ligger i Hamborg i Tyskland.Den blev grundlagt af Carl Hagenbeck.

Eksterne henvisninger 

Dyreparker i Tyskland
Hamborg
Inverness (Florida)

Inverness er en amerikansk by og administrativt centrum i det amerikanske county Citrus County, i staten Florida. I 2000 havde byen et indbyggertal på .

Ekstern henvisning 
 Inverness hjemmeside (engelsk)

Byer i Florida
Saint Augustine (Florida)

Saint Augustine er en amerikansk by og administrativt centrum i det amerikanske county Saint Johns County, i staten Florida. Byen har  indbyggere.

Byen blev grundlagt af spanierne i 1565 og er USAs ældste by. Fortet Castillo de San Marco, bygget i 17. århundrede, og andre historiske monumenter tiltrækker mange turister.

Ekstern henvisning 

 Saint Augustines hjemmeside (engelsk) 

Byer i Florida
Atahualpa Yupanqui

Héctor Roberto Chavero Aramburo (født 31. januar 1908 i Pergamino, i Buenos Aires provinsen, Argentina, død 23. maj 1992, kendt som Atahualpa Yupanqui) var en argentinsk sangskriver, musiker og forfatter. Han anses for at være den vigtigste argentinske folkemusiker og en af grundlæggerne af Nueva canción. Da Han blev teenager flyttede familien til Tucumán, hvor han begyndte at optræde under navnet Atahualpa Yupanqui for at hylde fortidens inkakonger.

I de første år rejste Yupanqui rundt i det nordvestlige Argentina, hvor han studerede de indfødtes kultur og musik. Han blev oprørt over deres forhold og meldte sig ind i Argentinas kommunistparti. I 1931 blev han derfor fordrevet fra Argentina og fik politisk asyl i Uruguay. Han vendte dog tilbage til Argentina i 1934.

I 1935 blev han inviteret til Buenos Aires, hvor han spillede i radioen og blev partner med pianisten Antonieta Paula Pepin Fitzpatrick. På grund af sin medlemskab af kommunistpartiet blev mange af hans sange ramt af censur og han blev fængslet flere gange.

I 1949 fik han nok og rejste til Europa, hvor Édith Piaf inviterede ham til at spille i Paris og han turnede gennem det krigshærgede Europa.

I 1952 vendte han tilbage til Buenos Aires. Han brød med kommunistpartiet, hvilket gjorde det nemmere for han at turnere og skrive kontrakter.

I løbet af 1960'erne var han blevet så anerkendt, at musikere som Mercedes Sosa indspillede hans sange, hvilket gjorde, at han fik et gennembrud blandt Argentinas ungdom.

Som mange andre musikere blev hans arbejde ramt af hård og undertrykkende censur efter militærkuppet i 1976. Efter at have siddet fængslet og truet med dødsstraf flygtede han i eksil i Europa. Han døde i Nimes i Frankrig i 1992, 84 år gammel.

Eksterne henvisninger 

 Muchas Gracias Atahualpa . Educational and cultural project promoting the work of Don Atahualpa Yupanqui. The site contains videos, songs, poetry, books, testimonials and awards. 
 Quotes from his music.  

Musikere fra Argentina
Damien Duff

Damien Anthony Duff (født 2. marts 1979 i Ballyboden, Dublin) er en irsk tidligere fodboldspiller, der spillede som wing.

Karriere 
Duffs karriere startede i Blackburn Rovers, hvor kantspilleren spillede i syv år. En række stærke præstationer i klubregi, og især under verdensmesterskaberne i 2002, sikrede Duff en kontrakt med Chelsea forud for 2003/04-sæsonen. Duffs Chelsea-karriere blev slået i stykker af en række skader, og i 2006 blev han solgt til Newcastle for 5 mio. pund – under en tredjedel af den pris Chelsea betalte. Efter at Newcastle rykkede ned i The Championship skiftede Duff, i sommeren 2009, til Fulham, hvor han hurtigt er gået hen og blevet en fanfavorit. Danske roligans husker især Duff for en landskamp i 2002, hvor Duff vandt samtlige dueller mod Thomas Rytter og driblede udenom den danske forsvarsspiller 7 gange i træk.

Eksterne henvisninger 

Fodboldspillere fra Irland
Personer fra Dublin
Fodboldspillere fra Blackburn Rovers F.C.
Fodboldspillere fra Chelsea F.C.
Fodboldspillere fra Newcastle United F.C.
Fodboldspillere fra Fulham F.C.
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2012
Storblomstret brunelle

 
Storblomstret brunelle (Prunella grandiflora) er en 5-30 cm høj urt, der ligner alm. brunelle, men blomsterne er lidt forskellige, idet midtfligen i bægerets overlæbe kun er en til to gange bredere end lang. I Danmark vokser den kun på kalkholdige kystskrænter i Hornsherred på Sjælland. Arten er rødlistet og fredet i Danmark.

Beskrivelse 
Storblomstret brunelle er en flerårig urt med en opstigende vækst. Stænglerne er firkantede og hårede. Den grundstillede bladroset består af ægformede og helrandede blade, mens de modsatte stængelblade er ægformede til elliptiske og helrandede eller forsynet med uregelmæssige takker langs randen. Over- og undersiderne er ensartet græsgrønne og hårklædte.

Blomstringen sker i juli-august, hvor man ser de endestillede kranse af blomster. De enkelte blomster er uregelmæssige og violette med en meget bred overlæbe. Frugterne er kapsler med nogle få frø i hver.

Rodnettet består af den skråtstillede eller næsten vandrette jordstængel, som bærer de trævlede rødder. Nedliggende stængler er ofte rodslående og rosetdannende.

Højde x bredde og årlig tilvækst: 0,30 x 0,20 (30 x 20 cm/år).

Voksested 

Storblomstret brunelle hører hjemme i det meste af Europa (herunder – omend sjælden – i Danmark). Den foretrækker lysåbne og tørre overdrev og skrænter, gerne med næringsfattig, men kalkholdig jord.

I de såkaldte "Hvide Karpater" (Mähren, Tjekkiet) er der opstået en kulturskabt steppe efter afskovning i oldtiden, og den har en meget artsrig vegetation. Her findes storblomstret brunelle sammen med bl.a. bakkestar, bakkestilkaks, bjergkløver, dansk kambunke, dunet vejbred, engsalvie, knoldet mjødurt, opret hejre, Polygala comosa (en art af mælkeurt) og stor knopurt.

I Danmark er den fredet, og regnet som en truet art på den danske rødliste.

Kilder 

 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Flerårige urter
Haveplanter
Violette blomster
Artists' books

Artists' Books, bogobjekter eller kunstnerbøger er "bøger" skabt af kunstnere: Unikke, visuelle værker eller objekter – som er inspireret af den traditionelle bogs form og opbygning. Disse Artists' Books kan være udformet som regulære bøger med særligt fokus på et visuelt indhold eller udtryk, men det kan også være mere abstrakte ”boglignende” objekter, som kun på det konceptuelle plan er i familie med almindelige bøger. Det er ikke kun en bog, måske er den ikke engang læsbar.

En Artists' Book kan enten laves helt fra grunden, hvor de enkelte sider udformes og samles til et værk, eller den kan udspringe af en i forvejen eksisterende bog som bearbejdes på forskellig vis. Den sidste type kaldes også altered book. Endelig er der den mere konceptuelle/abstrakte udgave, som ofte manifesterer sig i form af et objekt eller en installation som udforsker ”ideen om en bog”, men som ikke i det ydre har nogen speciel lighed med en bog. 

Et fælles træk for genren er, at der er tale om unikke værker, one-of-a-kind, alternative bøger i meget små, gerne nummererede oplag. Artists' books er oftest én persons fortjeneste fra idé til resultat i modsætning til almindelige kommercielle, masseproducerede bøger, hvor der oftest vil være flere involverede parter: en forfatter, en forlægger, en lay-outer, en bogbinder osv.

Se også 
 Altered book
 Bogbinder

Eksterne henvisninger og referencer 
 
 http://www.mailart.be/art_is_books.html
 Artist books 

Kunst
Bøger
Erik Terkelsen

Erik Terkelsen (født 3. juli 1926 i Esbjerg, død 1. juli 2006 smst.) var en dansk fodboldspiller.

Fodboldkarriere 
Han begyndte som ung at spille fodbold i FDF og blev efterfølgende medlem af Esbjerg KFUM. Som 16-årig skiftede han til Esbjerg fB. Han var en stor spiller i Esbjerg og han blev med det høje kampantal på 382 kampe fra 1945-61, placerede på en sjetteplads over flest klubkampe i Esbjerg fB. Han nåede således akkurat at få del i klubbens første danske mesterskab i 1961, selv om han indstillede karrieren midt i sæsonen.

Erik Terkelsen fik en enkelt ungdomslandskamp i 1949, inden han debuterede på A-landsholdet året efter, hvor han spillede venstre half i en kamp mod . Det var dog først i 1952, at han blev fast mand, men i højre side, da den venstre allerede var optaget af Steen Blicher. Terkelsen spillede alle tre kampe, Danmark fik ved OL 1952 i Helsinki. Han fik yderligere nogle kampe i 1952-1953, hvorpå han efter en pause på tre år sluttede han sin karriere på A-landsholdet med yderligere tre kampe i 1956-1957. I alt spillede han 17 kampe på A-landsholdet samt to B-landskampe. Knud Lundberg havde respekt for Terkelsen og betegnede ham som en "vandbærer i stjerneklasse", idet han især var imponeret af hans enorme arbejdskraft.

Civilt liv 
Erik Terkelsen var murer, og det gav ham – naturligt nok – navnet "Murer", som han blev kendt under.
Han var med til at bygge bl.a. Sædding Kirke og EfB's klubhus.

Han var hele sit liv bosat i Esbjerg med sin kone Margit. Sammen havde de to døtre, hvoraf den yngste blev gift med Ole Madsen, der ligesom svigerfaderen også kom på A-landsholdet.

Erik Terkelsen døde blot to dage før sin 80 års fødselsdag på Esbjerg sygehus.

Referencer

Eksterne henvisninger 
 
 

Fodboldspillere fra Danmark
Fodboldspillere fra Esbjerg fB
Deltagere for Danmark ved sommer-OL 1952
Skovfogedegen

Skovfogedegen er et gammelt hult egetræ i Klampenborg nord for København. Træet har eksisteret siden omkring år 1200. Selv om veddet i midten af træets stamme er rådnet væk, lever træet videre, da transport af vand og næring foregår i vækstlaget lige under barken. Navnet skyldes, at en katolsk skovfoged i 1800-tallet brugte træet som bedekammer. Rummet i træet har også været brugt til opbevaring af tørv.

Klampenborg
Navngivne træer i Danmark
Hardy Dræby

Hardy Dræby (født 10. juni 1937 i Aarhus) er en dansk entertainer og værtshusholder. 

Startede med at have diverse småroller på teatre i København og spillede også med i en svensk revy i 1958, nemlig Kar de Momme-revyen i Stockholm.

Senere arbejde han som bartender både til vands og til lands.

Han er i dag bedst kendt som Bakkesanger i rollen som Mona Lisa i Dyrehavsbakkens pavillon Bakkens Hvile, hvor han debuterede i 1977 og siden optrådte i 20 sæsoner.

Han har desuden spillet med i Helsingør-revyen, vinterrevyen på Hotel Vildbjerg, Mogenstrup-revyen og Lindenborg-revyen. Desuden har han optrådt ved private arrangementer, samt ved byfester, f.eks. ved Århus Festuge. Hardy har også optrådt på film, nemlig i rollen som Milly i den danske spillefilm Lille Spejl fra 1978.

Han lagde ikke værtshuslivet helt bag sig, da han begyndte som sangerinde på Bakken, for han har været medejer af restaurant Queen Victoria i København, og har også ejet værtshuset Kanal Kroen i Gilleleje til år 2016

Eksterne henvisninger / kilder

Se også 

 Hardy Dræbys slægtstræ 

Personer fra Aarhus
Skuespillere fra Danmark
Bobbau

Bobbau er en tidligere kommune i Landkreis Anhalt-Bitterfeld den tyske delstat Sachsen-Anhalt. Den er en del af Verwaltungsgemeinschaft Bitterfeld-Wolfen.
Den ligger lige nord for industricenteret Bitterfeld-Wolfen og ved de udstrakte floddale til Mulde og Fuhne. Kommunen blev 1. september 2009 indlemmet i landkreisens største by, Bitterfeld-Wolfen.

Den tidligere kommune bestod af af bydelene Bobbau og Siebenhausen.

Eksterne henvisninger 
 BTF online 
 Gemeinde Bobbau 

Kommuner i Sachsen-Anhalt
Modpave Eulalius

Modpave Eulalius (død 423) var en modpave, der regerede fra december 418 til april 419. Efter pave Zosimus' død var der to kandidater: Bonifatius og Eulalius. Eulalius blev valgt dagen før Bonifatius, men kejser Honorius indkaldte til en synode – første gang en kejser blandede sig i valg af pave – der skulle afgøre sagen. Synoden bragte imidlertid intet klart resultat, så Honorius sendte begge kandidater bort fra Rom inden en ny synode. Eulalius trodsede imidlertid forbuddet og blev forvist som følge af sammenstød, der involverede hans støtter.

Da den anden synode besluttede sig for Bonifatius, accepterede Eulalius resultatet, og han blev biskop under Bonifatius' efterfølger, pave Celestin 1.

Modpaver
Punta Gorda (Florida)

Punta Gorda er en amerikansk by og administrativt centrum i det amerikanske county Charlotte County, i staten Florida. I 2006 havde byen et indbyggertal på .

Ekstern henvisning 
 Punta Gordas hjemmeside (engelsk)

Byer i Florida
Lindenau (Oberlausitz)

Lindenau er en by i landkreis Oberspreewald-Lausitz i den sydlige del af den tyske delstat Brandenburg.
Carsten Heller

Carsten Heller (født 1971) er en dansk musikproducer og mix-tekniker, der har formet lyden af blandt andre Nephew, The Minds Of 99 og Spleen United.

Carsten Heller er opvokset i Gjellerup nær Herning, men har i mange år været bosat i Aarhus. Han har oprindelig en baggrund som radio-journalist og har tidligere optrådt som Dr. Demo på Danmarks Radios P3.

Fra 1996 til 2000 var han en del af den elektroniske trio Shanks.dk sammen med René Munk Thalund og Jesper Birk, men er bedre kendt i rollen som producer for blandt andre Nephew, Spleen United, Veto og The Minds Of 99. Han har desuden mixet for en lang række navne som blandt andre Lars H.U.G., Under Byen, Turboweekend, Mont Oliver, Dúné, The Broken Beats, Dorthe Gerlach, Henrik Hall, Peter Sommer, The Defectors, Death To Frank Ziyanak og Kashmir.

Carsten Heller har været involveret i en række udenlandske produktioner for navne som Frida Gold, Polarkreis 18, The Bianca Story, Pool og Kim Wilde.

Referencer

Eksterne henvisninger 
 

Musikproducere fra Danmark